# Self-study, Lesson 1, March 17

Pár slov na úvod: Začína sa obdobie vášho samoštúdia, minimálne 2 týždne budete totiž doma, preto treba tento čas využiť čo najlepšie, nie sú to prázdniny. Zvoľte si nejaký režim, napr. každý deň 10-12:00 a 13-15:00 (prípadne dlhšie) sa venovať škole, materiálom a učivu, čo vám učitelia poslali.

Čo sa týka angličtiny, budem vám posielať učivá zodpovedajúce vyučovacej hodine, budete pracovať s učebnicou YES, portálom EnglishGO (anglictina.iedu.sk), prípadne so zaslanými materiálmi.

V prípade akýchkoľvek otázok týkajúcich sa učiva, napíšte na englishsosban@gmail.com . Po návrate do školy pôjdeme s učivom ďalej, takže ak mi nikto nenapíše, budem považovať učivo za zvládnuté. Držím palce, verím že sa všetci v zdraví čoskoro stretneme a že sa toho aj v tomto období veľa naučíte ☺

## Téma: Masmédiá (Mass media)

**Cieľ:**

* Poznám základné 4 druhy masmédií
* Viem povedať, čo je ich úlohou/funkciou (nie jednotlivo, ale celkovo masmédií)
* Viem o nich rozprávať všeobecne (o čom informujú, akým štýlom, ich výhody a nevýhody, aké vekové skupiny preferujú tie ktoré médiá)
* Viem rozprávať o sebe – ktoré médiá používam, ako, na čo, ako často. Ktoré nie, prečo.

**Úlohy:**

* Keďže YES je vhodná aj pre samoukov, treba si prečítať text 23 MASS MEDIA a vypracovať otázky za textom do zošita, prípadne odpovede zvýrazniť v texte
* Ďalej pokračovať cvičeniami A, B, ku ktorým je kľúč v učebnici
* Napíšte 6 viet o negatívnom vplyve televízie na zdravie (telesné, ale hlavne duševné), pomôcky sú v cvičení C
* Naučte sa slovnú zásobu tejto témy na konci
* Napíšte 4 vety ku každému druhu masmédií (dokopy 16)
	+ Internet – na čo ho využívam, ako často, ktoré stránky, ako mi uľahčuje život, aké má negatíva, ak ho nevyužívam, prečo. (to isté aj o ostatných troch)